**HOVEDUTSKRIFT**

**Salangen Menighets/fellesråd**

Tirsdag 28.11.2023 ble det avholdt møte i Salangen Menighets/fellesråd.

Møtested: Menighetssalen i Salangen kirke

**Som medlemmer møtte:**

Andreas Bay

Ann Kristin Bakkemo

Inger Strand

Trine Dahlberg Torgersen

Marthe Mariell Ratkje

Torbjørn Paulsen

Agnar Magne Fossbakk – 1 vara

Spr Grete Glemmestad

Terje Bertheussen – kommunens representant

**Forfall:**

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 64/23 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 65/23 Godkjenning av protokoll fra Menighets/Fellesrådsmøte 10.10.23**

**Vedtak:**

Protokollen fra Menighets/fellesrådsmøte den 10.10.23 godkjennes. **Enst.**

**Sak 66/23 Referater**

1. AU hadde møte 20.11.23 hvor de gikk gjennom sakene til dagens møte. Tilstede Andreas Bay, Ann Kristin Bakkemo og Tonje Østvik.

# Resultatene fra Den norske kirkes medlemsundersøkelse viser stabil oppslutning om kirkelige handlingar og at mange ønsker kontakt med kirken.

1. Krig i Gaza: Forbønn, bidrag til nødhjelp og trygt samtaleklima

Mellomkirkelig råd får mange henvendelser fra menigheter og enkeltmennesker med spørsmål om hva som kan gjøres her i Norge. Det er mye å bidra med: forbønn, økonomisk støtte til humanitær hjelp, hilsen og støtte til vår søsterkirke.

**Forslag til vedtak:**

De fremlagte referatene tas til orientering. **Enst.**

**FR Sak 67/23 Budsjett 2024**

Diskuterte behovet for utvidelse av kirkevergestillingen. Synliggjør om det finnes muligheter for inntekstøkning/kostnadssparing ved å øke kirkevergestillingen. Dette må vi jobbe mer med, dersom det ikke lykkes for 2024.

**Vedtak:**

1. Salangen menighets/fellesråd godkjenner det fremlagte budsjettforslaget for 2024.
2. Budsjettforslaget viser behov for tilskudd fra kommunen på kr 2 482 000 **Enst.**

**FR Sak 68/23 Møteplan 2024**

**Vedtak:**

Møteplan 2024 for Salangen menighets/fellesråd

Menighetsrådsmøte: Arbeidsutvalg: Bevertningsansvarlig:

13. februar Andreas Bay

23. april Ann Kristin Bakkemo

11. juni Inger Strand

3. september Torbjørn Paulsen

22. oktober Trine Torgersen

3. desember Marthe Ratkje

Salangen menighetsråd godkjenner den oppsatte møteplanen for 2024. Alle møtene avholdes

i kirka tirsdager kl 18.00 **Enst.**

**FR Sak 69/23 Rådsopplæring**

**Vedtak:**

**Salangen menighets/fellesråd oppfordrer alle rådsmedlemmene til å delta på rådsopplæringen. Påmelding til kirkevergen i god tid før påmeldingsfristen 19.januar 2024. Enst.**

Kommunens representant Terje forlot møtet etter denne saken.

**MR Sak 70/23 Høring om tilskuddsforvaltning i Den norske kirke**

**Vedtak:**

1. Salangen Menighetsråd er orientert om høringen og ønsker fortsatt å beholde aktivitetsmodellen.
2. Salangen Menighetsråd delegerer ansvaret med å utforme høringssvar til kirkevergen.

**Enst.**

**MR Sak 71/23 Valg av utvalg for perioden 2024-2025**

Alle tidligere utvalgsmedlemmer har sagt ja til gjenvalg en periode til.

**Vedtak:**

For årene 2024 - 2025 gjenvelges følgende utvalg:

* Diakoniutvalg
* Gravplassutvalg
* Gudstjenesteutvalg
* Bevertningskomite

Felles for utvalgene

Funksjonstid for utvalgsmedlemmene er 2 år.

Konstituering: Utvalgene skal konstituere seg selv. Det velges leder og evt. sekretær.

Rapportering: Utvalgene avgir skriftlig rapport til menighetsrådet ved årets slutt.

Forhold til råd og ansatte: Menighetsrådet bør være representert i de ulike utvalgene.

Medlemmer: Menighetsrådet oppnevner utvalgene. Utvalgene kan komme med forslag til å supplere seg selv.

**Diakoniutvalg** - Anne V Nesje, Kari Børve og Randi Jenssen.

Ingen faste fra menighetsrådet, men sokneprest Grete Glemmestad møter i utvalget når hun har mulighet, og fungerer som kontaktperson til menighetsrådet.

Mandat: Jobbe videre etter diakoniplanen

Kjerneoppgaver sangkveld, onsdagsmiddager og TV aksjonskafe. Det gjøres i tillegg også diakonalt arbeid av andre i menigheten.

**Gravplassutvalg** – Torulv Klaussen, Ragnvald Tollefsen, Tor Ivar Sommarset og gravlundsarbeider Arne Martin Dahl

Mandat: Jobbe med saker som berører gravplassene i samarbeid med kirkevergen.

**Gudstjenesteutvalg** - Sissel Fjelstad, sokneprest Grete Glemmestad og Ann Kristin Bakkemo (MR).

Gudstjenesteutvalgets mandat

- forberede høringer som vedrører gudstjenesten

- fungere som en gudstjenestegruppe som forbereder gudstjenesten 1 gang i halvåret

- ta ansvar for å arrangere salmekvelder, menighetskvelder o.l.

**Bevertningskomite** - Janne Åsbakk, Betsy Yttervold og Ellen Haakstad. Ansvarlige for serveringen ved menighetskveldene og litt til. **Enst.**

**MR Sak 72/23 Offerliste**

**Vedtak:**

Offerliste for Salangen menighet 2024

½ av gangene til eget arbeid

5 ganger til misjonsprosjektet

6 febr relevant tiltak på Samefolkets dag

8 mars kvinnerettet misjonsprosjekt i Etiopia (kvinnedagen)

TV aksjonen

Kirkens nødhjelp

Troms søndagsskolekrets

Laget NKSS

Fjellheim bibelskole

Stefanusalliansen (de forfulgtes søndag)

Kia- kristent interkulturelt arbeid

Viken senter

Bibelselskapet

Kirkens bymisjon

KFUK/KFUM

Kirkens SOS **Enst.**

**MR Sak 73/23 Menighetens juletrefest**

Ute i bygdene er det ofte juletrefest 4. juledag. Ønskelig med 5. juledag i kirka.

**Vedtak:**

Årets juletrefest arrangeres 5.juledag, kl 16.30. Det nedsettes en komite til å planlegge juletrefesten bestående av: Andreas Bay og Tonje Østvik **Enst.**

**MR Sak 74/23 Frivillighetsfest**

**Vedtak:**

Dato for frivillighetsfest blir torsdag 15. februar 2024  **Enst.**

**MR Sak 75/23 Gudstjenesteliste 1. kvartal 2024**

**Vedtak:**

Salangen menighetsråd tar gudstjenestelisten for 1 kvartal 2024 til orientering. **Enst.**

**MR Sak 76/23 Planer for 2024**

Planer for nyåret

18. januar 2024 blir det orgelkonsert i kirka med kantor Helge Molund.

I februar er det ønskelig å få til en salmepubkveld i samarbeid med Trond og Maloneys.

Gudstjenesteutvalget ønsker å arrangere en salmekveld.

Forslag om å arrangere en fasteaksjonskonsert til inntekt for kirkens nødhjelps arbeid med rent vann til alle.

Inger Strand jobber videre med ideen om fasteaksjonskonsert.

**MR Sak 77/23 Eventuelt**

Det er ønskelig å få på plass en minnelund i Salangen. Dette er noe menighetsrådet vil jobbe for, og som i hvert fall må komme med i forbindelse med utvidelsen av kirkegården.

Møte slutt 20.25

Tonje Østvik

kirkeverge/daglig leder